साक्षात्कार के बाद जिले के 187 डीलरों की नियुक्ति अटकी
जिलेमें राजनीतिक दबाव के कारण एक साल से 187 उचित मूल्य दुकानदारों की नियुक्ति अटकी हुई हैं, जबकि उनके साक्षात्कार हो गए हैं। रसद विभाग अभी तक आंवटन रिपोर्ट तैयार नहीं की गई है। जिससे 187 अभ्यर्थी रसद विभाग के चक्कर काट रहे हैं। इन्हें विभाग की ओर से हर बार जल्द ही परिणाम आने की बात कह टरका दिया जाता है।
दुकानों की आवंटन प्रक्रिया मार्च 2016 में प्रारंभ हुई थी और पहला इंटरव्यू सितंबर 2016 को हुआ था। इसमें शहरी ग्रामीण क्षेत्र के आवेदकों का साक्षात्कार हुआ था। इसके बाद रसद विभाग ने डीलरों की वरीयता सूची भी तैयार कर ली। इस बीच राजनेताओं की खींचतान के चलते डीलरों के चयन को लेकर शिकायतें दर्ज की गई। इस पर कलेक्टर ने रसद विभाग को शिकायतों का निस्तारण करने के निर्देश दिए गए, लेकिन पांच माह में यह प्रक्रिया पूरी नहीं हुई। डीलरों के साक्षात्कार के लिए समिति सदस्यों का मनोनयन सरकार करती है और प्राय: यह स्थानीय विधायक की सिफारिश पर होता है। राजनीतिक दल से जुड़े इन सदस्यों का रसद विभाग दुकान आवंटन में खास योगदान होता है। इसलिए आवंटन समिति के सदस्यों ने तमाम ऐसे आवेदकों के नामों की सिफारिश की है, जो पात्रता के दायरे में नहीं आते। इन्हें नकारने का अधिकार रसद अधिकारी को है, लेकिन रसद अधिकारी नेताओं से पंगा नहीं लेना चाहते। इसलिए रिपोर्ट अभी तक अटकी हुई है। जिला रसद अधिकारी की अभिशंसा के बाद ही रिपोर्ट जिला कलेक्टर के पास जाएगी, वहां से एप्रूवल मिलने के बाद परिणाम घोषित किया जाएगा।
विभाग की लापरवाही
रसदविभाग की लापरवाही से जिले के करीब एक लाख उपभोक्ता परेशान हैं, क्योंकि 187 दुकानों के डीलर नियुक्त नहीं होने के कारण उपभोक्ताओं को अटैच दुकानदारों से अथवा दूर दराज के दुकानदारों से रसद सामग्री लेनी पड़ती है। इससे समय ज्यादा खर्च होता है।
शिकायतों का निस्तारण किया
राशनदुकानों के लिए डीलरों का साक्षात्कार होने के बाद आठ से दस अभ्यर्थियों को लेकर शिकायतें दर्ज की गई थी। अब निस्तारण कर फाइल कलेक्टर को भेजी है। जल्द ही परिणाम घोषित होगा। -कंवरारामचौधरी, डीएसओ बाड़मेर
मार्च 2016 में मांगे थे आवेदन
विभागएक साल में भी डीलरों की नियुक्ति नहीं कर पाया है। इसलिए बहुत से आवेदकों ने तो भी थक-हार कर उम्मीद ही छोड़ दी है। विभाग ने मार्च 2016 में 210 दुकानों के लिए डीलर नियुक्त करने के लिए आवेदन मांगे थे। इसमें 187 राशन दुकानों के लिए अभ्यर्थियों का साक्षात्कार लिया गया।
इंतजार
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva